VPRAŠANJE:

Pozdravljeni,  
v obrazcu 20 je za EV zasune zahtevano pogonsko kolo iz nerjavečega jekla, dodatno pa še s PE/PVC zaščito. Zahteva po takem materialu je pretirana, prosimo da se umakne.

ODGOVOR:

Naročnik je že objavil popravek priloge 20.

VPRAŠANJE:

Spoštovani,  
na območju '26 Ižanska cesta jug, 1. del je predviden odvoz odpadnega elektrofilterskega pepela. Glede na problematiko deponiranja tega material nas zanima ali deponijo za ta material zagotovi naročnik?  
  
ODGOVOR:

Deponijo za odlaganja elektrofilterskega pepela zagotovi izvajalec po lastnem izboru.

VPRAŠANJE:

pozdravljeni,  
glede na dejstvo, da ste objavili razpisno dokumentacijo šele 9.12.2019, ter da ste do danes že dvakrat popravili popise del ter večkrat spremenili referenčne pogoje, naprošamo za podaljšanje roka za oddajo ponudb ter roka za postavitev vprašanj, saj trenutno zastavljeni roki niso skladni z veljavno zakonodajo.  
  
ODGOVOR:

Naročnik ne bo podaljšal roka za oddajo ponudb.

VPRAŠANJE:

pozdravljeni,  
za poglavje 2.5 Armiranje zemljin - območje 26 Ižanska cesta jug, 1. del - Razpis\_ceste objavite detajle armiranih zemljin.  
  
ODGOVOR:

Naročnik je objavil detajl na svoji spletni strani.

VPRAŠANJE:

Pozdravljeni,  
za postavko 2.6 območja 26 Ižanska cesta jug, 1.del Razpis\_ceste Kotli in vodnjaki objavite detajle predvidenih kolov iz armiranega cementnega betona ter navedite potrebno količino armature na tekoči meter.  
  
ODGOVOR:

Betonski koli vsebujejo 7 kg/m' armaturnega železa.

VPRAŠANJE:

Spoštovani,  
za postavki 52914 in 52915 cenika Razpis\_ceste objavite detajla, na katere se sklicujeta postavki.  
  
ODGOVOR:

##### 24 Žabja vas

|  |
| --- |
| 52914 - Izdelava zadrževalnika (po detajlu) iz betonskih cevi vključno s podložno plastjo iz zmesi kamnitih zrn ter polnim obbetoniranjem, premera 60 cm, v globini od 1,0 do 1,5 m, dobava in vgradnja dušilke in žabjega poklopca |
| 52915 - Izdelava zadrževalnika (po detajlu) iz betonskih cevi vključno s podložno plastjo iz zmesi kamnitih zrn ter polnim obbetoniranjem, premera 100 cm, v globini od 1,5 do 2,0 m, dobava in vgradnja dušilke in žabjega poklopca |

Naročnik je za postavki 52914 in 52915 objavil detajl na svoji spletni strani.

VPRAŠANJE:

Spoštovani,  
prosimo da za postavke 82112, 82113, 82114 cenika Razpis\_ceste bolj podrobno opišete potrebna dela, saj se na podlagi sedanjega opisa ne da oceniti stroškov predvidene izvedbe.  
  
ODGOVOR:

|  |
| --- |
| 82112 - Prestavitev elektro droga. |
| 82113 - Prestavitev elektro omare |
| 82114 - Prestavitev TK droga. |

V ceni je zajeta demontaža, začasna deponija po izboru izvajalca, izdelava novega temelja, montaža in priklop na obstoječe omrežje.

VPRAŠANJE:

Spoštovani,  
prosimo da za postavko 75101 v ceniku Razpis\_ceste, prestavitev droga javne razsvetljave, bolj podrobno opišete kaj naj upoštevamo pri vrednotenju postavke oz. vsaj napišete na katero razdaljo se prestavljajo ti drogi.  
  
ODGOVOR:

|  |
| --- |
| 75101 - Prestavitev droga javne razsvetljave. |

V ceni je zajeta demontaža, začasna deponija po izboru izvajalca, izdelava novega temelja, montaža in priklop na obstoječe omrežje.

VPRAŠANJE:

Spoštovani,  
prosimo objavite seznam projektantov, kateri so izdelali projektno dokumentacijo, ki je podlaga za objavljene popise del.

ODGOVOR:

MOL - projektanti za cesto, padavinsko odpadno vodo in vodovod:

* Hidroprojekt d.o.o.,
* Kono B d.o.o., KprojektL d.o.o.,
* KRAJINARIS, prostorsko načrtovanje, d.o.o.,
* Hidroinženiring d.o.o,
* Komunala projekt d.o.o.

JPVOKA SNAGA:

* Hidroprojekt d.o.o.,
* Kono B d.o.o.,
* Komunala projekt d.o.o.,
* Hidroinženiring d.o.o.,

ENERGETIKA:

* Energetika Ljubljana d.o.o.

Podrobnejše tehnične značilnosti so določene v projektni dokumentaciji katere ogled je možen na podlagi predhodne najave kontaktni osebi, g. Domen Dežman, telefon 01/5808 331.

Vsakemu ponudniku, ki bo najavil svoj ogled, bo določen termin ogleda, o čimer bo pisno obveščen. V obvestilu bo določena ura in datum ogleda.

VPRAŠANJE:

Spoštovani,  
prosimo da iz postavk 6301, 6302, 6303, 6304, 6305 v ceniku Razpis\_padavinski izvzamete da mora ponudnik v tej fazi oceniti vrednost inštalacijskih del na omrežjih v katere lahko posegajo samo pooblaščeni upravljavci komunalnih vodov, saj je v tej fazi nemogoče oceniti vrednost ter obseg njihovih del v primeru morebitne prestavitve. Lahko pa za te postavke določite ceno, ki se bo avtomatsko upoštevala za vse ponudnike.   
  
ODGOVOR:

|  |  |  |
| --- | --- | --- |
| 6301 - Prestavitve obstoječega vodovoda skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela. Obračun po m1 prestavljenega voda. | kpl |  |
| 6302 - Prestavitve obstoječega plinovoda skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela. Obračun po m1 prestavljenega voda. | kpl |  |
| 6303 - Prestavitve obstoječih telekomunikacijskih vodov skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela. Obračun po m1 prestavljenega voda. | kpl |  |
| 6304 - Prestavitve obstoječih elektroenergetskih vodov skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela. Obračun po m1 prestavljenega voda. | kpl |  |
| 6305 - Prestavitve obstoječih vodov javne razsvetljave skladno z načrtom PZI v kolikor ni možna ustrezna zaščita. Vse v skladu z navodili upravljavcev komunalnih vodov. V ceni so zajeta vsa pripravljalna, gradbeno obrtniška, inštalacijska in zaključna dela. Obračun po m1 prestavljenega voda. | kpl |  |

Naročnik ne bo določal cene za kpl. strošek prestavitve posameznega voda. Ponudnik pa naj predvidi oceno stroška za celotno izvedbo del po opisu del v postavkah 6301, 6302, 6303, 6304, 6305, pri čemer naj ponudbena ocena stroška za kpl obsega 50 m1 prestavitve posameznega voda. Dejanski obračun po postavki pa se bo vršil glede na dejansko izvedene količine prestavitve po m1.

VPRAŠANJE:

Spoštovani,  
prosimo da za postavke 5610, 5801 in 5802 (Razpis\_padavinska) Izdelava odcepov za HP bolj točno definirate dolžino potrebnega priključka ter število priključkov kateri se bodo izvedli v zelenici oz. utrjenih površinah!

ODGOVOR:

|  |
| --- |
| 5610 - Izdelava odcepov za hišne priključke na proj. kanal, odcepi iz PVC cevi DN 160 SN8, po standardu EN1401-1 . Vključno z z izkopom in varovanjem gradbene jame, nakladanjem in odvozom na stalno deponijo, skupaj s stroški deponije. Vključno s planiranjem in utrjevanjem dna jarka,nabavo, dobavo in vgradnjo betona za izdelavo posteljice in obbetoniranjem cevi ter zasipom do kote terena (po detajlu). Posteljica in obsip se ob potrditvi geomehanika in projektanta priključka lahko izvede tudi iz peščenega materiala. Nabava, dobava in vgradnja novega zasipnega materiala. Vključno s črpanjem vode iz gradbene jame. Vključno z nabavo in položitvijo PVC cevi (z vsemi koleni in fazonskimi kosi) od odcepa do revizijskega jaška. Vključno z vzpostavitvijo prvotnega stanja. Pri izdelavi hišnega priključka so vključena vsa režijska dela, zakoličba, postavitev profilov, rezanje asfalta, rušenje asfalta, odstranjevanje tlakovcev, robnikov, izkop, križanje z obstoječimi komunalnimi vodi in ostala dela v povezavi s hišnimi priključki. Izvede se ureditev in vsi potrebni ukrepi pri križanju s komunalno infrastrukturo skladno z navodili upravljavcev. Vključno z izdelavo geodetskega posnetka v skladu z zahtevami upravljavca kanalizacijskega omrežja. Upoštevati načrt hišnega priključka. |
| 5801 - Izdelava odcepov za hišne priključke na proj. kanal, odcepi iz PVC cevi DN 160 SN8, po standardu EN1401-1 . Vključno z z izkopom in varovanjem gradbene jame, nakladanjem in odvozom na stalno deponijo, skupaj s stroški deponije. Vključno s planiranjem in utrjevanjem dna jarka,nabavo, dobavo in vgradnjo betona za izdelavo posteljice in obbetoniranjem cevi ter zasipom do kote terena (po detajlu). Posteljica in obsip se ob potrditvi geomehanika in projektanta priključka lahko izvede tudi iz peščenega materiala. Nabava, dobava in vgradnja novega zasipnega materiala. Vključno s črpanjem vode iz gradbene jame. Vključno z nabavo in položitvijo PVC cevi (z vsemi koleni in fazonskimi kosi) od odcepa do revizijskega jaška. Vključno z vzpostavitvijo prvotnega stanja. Pri izdelavi hišnega priključka so vključena vsa režijska dela, zakoličba, postavitev profilov, rezanje asfalta, rušenje asfalta, odstranjevanje tlakovcev, robnikov, izkop, križanje z obstoječimi komunalnimi vodi in ostala dela v povezavi s hišnimi priključki. Izvede se ureditev in vsi potrebni ukrepi pri križanju s komunalno infrastrukturo skladno z navodili upravljavcev. Vključno z izdelavo geodetskega posnetka v skladu z zahtevami upravljavca kanalizacijskega omrežja. Upoštevati načrt hišnega priključka. |
| 5802 - Izdelava odcepov za hišne priključke na proj. kanal, odcepi iz PVC cevi DN 200 SN8, po standardu EN1401-1 . Vključno z z izkopom in varovanjem gradbene jame, nakladanjem in odvozom na stalno deponijo, skupaj s stroški deponije. Vključno s planiranjem in utrjevanjem dna jarka,nabavo, dobavo in vgradnjo betona za izdelavo posteljice in obbetoniranjem cevi ter zasipom do kote terena (po detajlu). Posteljica in obsip se ob potrditvi geomehanika in projektanta priključka lahko izvede tudi iz peščenega materiala. Nabava, dobava in vgradnja novega zasipnega materiala. Vključno s črpanjem vode iz gradbene jame. Vključno z nabavo in položitvijo PVC cevi (z vsemi koleni in fazonskimi kosi) od odcepa do revizijskega jaška. Vključno z vzpostavitvijo prvotnega stanja. Pri izdelavi hišnega priključka so vključena vsa režijska dela, zakoličba, postavitev profilov, rezanje asfalta, rušenje asfalta, odstranjevanje tlakovcev, robnikov, izkop, križanje z obstoječimi komunalnimi vodi in ostala dela v povezavi s hišnimi priključki. Izvede se ureditev in vsi potrebni ukrepi pri križanju s komunalno infrastrukturo skladno z navodili upravljavcev. Vključno z izdelavo geodetskega posnetka v skladu z zahtevami upravljavca kanalizacijskega omrežja. Upoštevati načrt hišnega priključka. |

##### Pri določitvi cene naj se upošteva poprečna dolžina priključka 5m, 75% priključkov v utrjenih površinah, 25% v zelenicah.